Mann (20) skadet etter at bil falt over ham
Ulykken skjedde ved Erevikneset på Bømlo, og skal ha skjedd fordi biljekken skled på grusen under bilen, og dermed falt bilen ned og havnet over mannen, opplyser politiet i Haugaland og Sunnhordland politidistrikt. Mannen havnet i kraftig klem under bilen, men var hele tiden i bevissthet da han ble fraktet i luftambulanse til Haukeland universitetssjukehus. Sykehuset opplyser tirsdag kveld at mannen fikk lettere skader i ulykken. Politiet fikk melding om hendelsen like før klokken 16.30 tirsdag ettermiddag. For to uker siden skjedde en lignende ulykke i Stjørdal i Nord-Trøndelag. Da døde en mann i 20-årene da jekken sviktet og bilen han jobbet under havnet oppå ham.
En mann (20) ble lettere skadd etter at bilen han hadde jekket opp og jobbet under falt over ham på Bømlo i Hordaland tirsdag ettermiddag.